වැලිකන්ද කරපොල ගම්මානයේ වර්ෂාවත් සමග ඊයේ (26) සවස හමා ගිය දැඩි සුළඟකින් නිවාස 15කට හානි සිදු වී තිබෙනවා.වැලිකන්ද ප්‍රාදේශිය ලේකම් හර්ෂ බණ්ඩාර ප්‍රකාශ කළේ මෙම සුළඟ හේතුවෙන් වහලවල් ගැලවී ගොස් නිවාස 3කට පූර්ණ හානි සිදු වී ඇති බවයි.නිවාස 12කට අර්ධ හානි සිදුවීමෙන් පුද්ගලයින් 52ක් අවතැන්ව සිටින බවයි වාර්තා වන්නේ.සුළං තත්වය විනාඩි දහයක පමණ කාලයක් පැවැති අතර ඒ හේතුවෙන් ගම්මානයේ විදුලි රැහැන් මතට ගස් කඩාවැටීමෙන් නිවාස කිහිපයකට විදුලියද විසන්ධි වී තිබෙනවා.අකුණු සැර වැදීමෙන් නිවාස කිහිපයක ගෘහ විදුලි උපකරණ රැසකටද හානි සිදු වුණා.අප කළ විමසීමකදී කරපොල ග්‍රාමනිළධාරී කේ. ඩබ්. ජී. එන්. ගුණරත්න සඳහන් කළේ අවතැන්වූවන්ට පිසූ ආහාර ලබා දී ඔවුන් ඥාති නිවෙස් වල රැඳවීමට කටයුතු කර ඇති බවයි.